Үкімет адам папилломасы вирусына қарсы вакцина сатып алуға 9,7 млрд теңгеден астам қаржы бөлді
DATE: 08:33, 23 Мамыр 2024 | GMT +5
TITLE: Үкімет адам папилломасы вирусына қарсы вакцина сатып алуға 9,7 млрд теңгеден астам қаржы бөлді
URL: https://kaz.inform.kz/news/ukmet-adam-papillomasi-virusina-karsi-vaktsina-satip-aluga-97-mlrd-tengeden-astam-karzhi-bold-a7e582/
META: DATE: 08:33, 23 Мамыр 2024 | GMT +5
TOTAL WORDS: 143
AUTHOR(S):
TEXT: Ондағы мәліметтерге қарағанда, облыстардың, республикалық маңызы бар қалалардың және астананың бюджеттеріне 351 мыңнан астам дозасы мөлшерінде вакцина сатып алу үшін ағымдағы нысаналы трансферттер түрінде 9, 7 млрд теңгеден астам қаражат аударылады. Адам папилломасы вирусынан туындаған жатыр мойны обыры – әлемдегі ең көп таралған қатерлі ісіктердің бірі, ол анықталған барлық жағдайдың құрылымында 13, 1%-ға дейін кездеседі. Жыл сайын одан 300 мыңға жуық әйел көз жұмады. Қазақстанда ЖМО барлық жастағы әйелдер арасында қатерлі ісіктің басқа түрлері ішінде таралуы бойынша екінші орында тұр. Жыл сайын республика бойынша 1900-ге жуық жаңа жағдай тіркеледі, 600-ден астам әйел осы патологиядан қайтыс болады. апвна қарсы және ЖМО дамуымен күресудің жалғыз әдісі – вакцинация. ҚР Ұлттық вакцинация күнтізбесіне сәйкес және ДДҰ ұсынымын ескере отырып, АПВ-ға қарсы екпе салу 11 жастағы қыздарға 6 ай аралық мерзіммен екі рет жүргізілетін болады. Бұл ретте Қазақстанда АПВ-ның неғұрлым онкогенді түрлерінен қорғайтын төрт валентті вакцина қолданылады
